**Fundargerð.**

Fundur mötuneytisnefndar sveitarfélagsins og Kerhólsskóla var haldinn í matsal (félagsheimili), fimmtudaginn 14. nóvember 2019 kl. 8.15 f.h.

**Fundinn sátu:**

Benedikt Gústavsson, fulltrúi sveitarfélagsins,

Helga Haraldsdóttir fulltrúi kennara grunnskóladeildar,

Jóna Björg Jónsdóttir, skólastjóri, ritaði fundargerð,

Sigríður Þorbjörnsdóttir, fulltrúi leikskóladeildar,

Þórkatla Hermannsdóttir fulltrúi foreldra

1. **Terrý** segir ganga vel í eldhúsinu en hann þurfi stundum að passa að nemendur séu ekki að fá sér of mikið í annað og þriðja skiptið. Þannig að ekki sé verið að henda mat.
   1. Eins talaði hann um að hávaðinn í matsalnum fari stundum í hann.
   2. Terrý ánægðari með fiskinn sem hann er að kaupa nú en áður því betri fiskur**.**
2. **Bensi** talaði um að það vantaði fjölbreytni í morgunmatinn í áleggi og brauði og það sé það eina sem hann hafi heyrt.
3. **Sigga** bað Terrý um að þau í eldhúsinu sýndu því skilning að börnin sem kæmu í matsalinn frá leikskóladeildinni væru sum hver í einhverju prógrammi v. hegðunar og þess vegna væri mikilvægt að ekki væru aðrir en starfsfólk leikskólans að skipta sér af börnunum í leikskóladeildinni þegar þau kæmu í matsalinn.
   1. Sigga talaði um að börnin borðuðu vel og maturinn væri góður.
   2. Á föstudögum vill brenna við að leikskólinn sé ekki að fá sama mat og grunnskólinn og vilja þau í leikskólanum gjarnan fá sama mat og fjölbreytni og grunnskoladeildin.
   3. Ef það er súpa í matinn þá væri gott að hafa eitthvað annað eins og skyr líka því mörg litlu börnin vilja ekki súpu EN það þyrfti að koma súpa líka því eldri börnin vilja hana og þau litlu þurfa að læra að borða hana.
4. **Þórkatla** spurði hvort að börnin í leikskólanum gætu fengið fjölbreyttari morgunmat það er því ekki öll börn borða hafragraut og það er bara hafragrautur í boði á mánud.- miðvikud.- og föstudögum. Jóna Björg og Terrý svöruðu því til að það væri flókið mál og þá þyrftu börnin að borða heima áður en þau kæmu í leikskólann.
5. **Helga** var með nokkur erindi frá kennurum og nemendum.
   1. Krakkarnir ánægð með matinn en eru uppteknir af heilbrigðu matarræði og finnst vanta fjölbreytni í t.d grænmeti og mættu vera grænmetisréttir.
   2. Nemendur hugsa mikið um kolefnissporið og spyrja hvort hráefnið sé keypt í heimabyggð og eins hvort maturinn sé unninn frá grunni. Terrý svaraði því til að hann gerði allt frá grunni og verslaði það sem hægt væri sem næst heimabyggð.
   3. Nemendur og kennarar tala um að það sé óþægilegt þegar Terrý hvessir sig stundum þá. Terrý segir það vera liðna tíð og hann sé hættur því því hann hafi verið á fundum með Ingu sveitarstjóra þar sem þetta var tekið fyrir og hann því alveg hættur þessu og sé núna mjög blíður við nemendur.
   4. Helga sagðist vilja sjá oftar grænmetissúpur.
   5. Nemendur og kennarar tala um langa röð í hádeginu eftir að komast í mat, hvort eitthvað væri hægt að gera í því. Var ákveðið á fundinum að færa meðlagsborðið fram þannig að bil kæmi milli þess og hitaborðsins því þá gæti fólk farið beggja vegna borðsins og ætti þá biðröðin að því að ganga hraðar.
6. Bensi og Helga tala bæði um það hvað það sé mikill munur til batnaðar síðan kaffitímanum hjá nemendum grunnskóladeildar var breytt þannig að þau komi niður í matsal í morgunkaffitímanum.
7. Terrý nefndi að hann væri á reglulegum fundum með Ingu sveitarstjóra sem hann væri mjög ánægður með.

Fleira ekki gert og fundi slitið kl 8.55